13. ฐานะการเงินและผลการดำเนินงาน

    0.  13.1 งบการเงิน

        สรุปรายงานการสอบบัญชี

        ผู้สอบบัญชีสำหรับงบการเงินของบริษัท ประจำปีสิ้นสุดวันที่ 31 ธันวาคม 2551, 2550
        และ 2549 ได้แก่ นายประวิทย์ วิวรรณธนานุตร์ ผู้สอบบัญชีรับอนุญาตเลขที่ 4917
        แห่งบริษัท เอเอ็นเอส ออดิท จำกัด
        โดยผู้สอบบัญชีได้แสดงความเห็นอย่างไม่มีเงื่อนไขในรายงานของผู้สอบบัญชี

    0.  13.2 สรุปงบดุล งบกำไรขาดทุน งบกระแสเงินสด และอัตราส่วนทางการเงิน
        เปรียบเทียบ 3 ปี

[TABLE]

1.  อัตราส่วนทางการเงิน

  ----------------------------------- ------------------------------------ ------------ ---------- ----------
  รายการ                                                                   2551         2550       2549

  อัตราส่วนสภาพคล่อง                                                                                   

                                      อัตราส่วนสภาพคล่อง (เท่า)                1.08         1.96       1.35

                                      อัตราส่วนสภาพคล่องหมุนเร็ว (เท่า)          0.47         0.62       0.24

                                      อัตราส่วนสภาพคล่องกระแสเงินสด (เท่า)      (0.50)       0.29       (0.24)

                                      อัตราส่วนหมุนเวียนลูกหนี้การค้า (เท่า)        8.17         11.59      10.24

                                      ระยะเวลาเก็บหนี้เฉลี่ย (วัน)               44           31         35

                                      อัตราส่วนหมุนเวียนเจ้าหนี้ (เท่า)            8.49         6.13       7.41

                                      ระยะเวลาชำระหนี้ (วัน)                  43           59         49

  อัตราส่วนแสดงความสามารถในการหากำไร                                                                  

                                      อัตรากำไรขั้นต้น (%) - การรับเหมาก่อสร้าง   4.24         7.88       4.74

                                      อัตรากำไรขั้นต้น (%) - การซื้อขายวัสดุก่อสร้าง -            -          0.85

                                      อัตรากำไรจากการดำเนินงาน (%)           (1.43)       1.71       0.90

                                      อัตรากำไรอื่น (%)                       1.26         0.62       0.49

                                      อัตราส่วนเงินสดต่อการทำกำไร (%)          1,192.22     641.72     (12.15)

                                      อัตรากำไรสุทธิ (%)                      (0.89)       1.51       0.87

                                      อัตราผลตอบแทนผู้ถือหุ้น (%)                (3.77)       6.03       4.21

  อัตราส่วนแสดงประสิทธิภาพในการดำเนินงาน                                                                 

                                      อัตราผลตอบแทนจากสินทรัพย์ (%)            (1.55)       2.42       1.69

                                      อัตราผลตอบแทนจากสินทรัพย์ถาวร (%)        1.36         144.40     114.55

                                      อัตราการหมุนของสินทรัพย์ (เท่า)            1.74         1.60       1.94

  อัตราส่วนวิเคราะห์นโยบายทางการเงิน                                                                    

                                      อัตราส่วนหนี้สินต่อส่วนของผู้ถือหุ้น (เท่า)       2.23         0.72       2.30

                                      อัตราส่วนความสามารถชำระดอกเบี้ย (เท่า)    (21.54)      91.89      (516.28)

                                      อัตราส่วนความสามารถชำระภาระผูกพัน (เท่า)  (3.49)       2.16       (14.31)

                                      อัตราการจ่ายเงินปันผล (%)                0.00         0.00       0.00

                                                                                                    
  ----------------------------------- ------------------------------------ ------------ ---------- ----------

13.3 คำอธิบายและการวิเคราะห์ฐานะทางการเงินและผลการดำเนินงาน

0.  13.3.1 ผลการดำเนินงาน

เศรษฐกิจไทยในปี 2551 นั้นได้รับผลกระทบทั้งจากปัจจัยภายในประเทศและภายนอกประเทศ
ปัญหาความขัดแย้งทางการเมือง
ประกอบกับรัฐบาลยังไม่สามารถผลักดันให้เกิดการลงทุนในโครงการขนาดใหญ่ได้อย่างเป็นรูปธรรม
ส่งผลกระทบต่อเนื่องถึงการลงทุนในภาคธุรกิจ งานก่อสร้างลดลง
นอกจากนี้ธุรกิจรับเหมาก่อสร้างต้องเผชิญกับต้นทุนที่เพิ่มสูงขึ้นจากราคาวัสดุที่เพิ่มสูงอย่างเป็นประวัติการณ์
ไม่ว่าจะเป็น น้ำมันเชื้อเพลิง เหล็ก และอุปกรณ์ไฟฟ้า เป็นต้น ปัจจัยต่าง ๆ
เหล่านี้มีส่วนทำให้บริษัทต้องประสบผลขาดทุนสุทธิ 6.40 ล้านบาท ซึ่งเป็นการขาดทุนครั้งแรกในรอบ
9 ปี
แต่อย่างไรก็ตามบริษัทซึ่งเป็นผู้รับเหมาขนาดกลางต้องพัฒนาศักยภาพของตัวเองเพื่อเพิ่มมูลค่าให้กับกิจการ
โดยการสร้างประเภทธุรกิจภายในให้มีความหลายหลายและสามารถรองรับงานก่อสร้างได้หลายประเภท
ปัจจุบันบริษัทมุ่งเน้นการหางานทั้งที่เป็นของภาครัฐและภาคเอกชน
บริษัทจะพิจารณาถึงความเสี่ยงต่างๆในการรับงาน
ความสามารถในการชำระเงินของลูกค้าแต่ละราย เพื่อประกอบการตัดสินใจรับงานก่อสร้าง
เพื่อลดความเสี่ยงที่อาจเกิดขึ้นจากการเรียกเก็บเงินไม่ได้

13.3.2 รายได้

บริษัทจัดอยู่ในกลุ่มของผู้รับเหมาก่อสร้างขนาดกลาง
ให้บริการด้านรับเหมาก่อสร้างและวิศวกรรมก่อสร้างทั่วไป อาทิ การออกแบบ
การรับเหมาก่อสร้างโครงสร้างและสถาปัตย์ งานระบบวิศวกรรมก่อสร้าง
และงานระบบวิศวกรรมสิ่งแวดล้อม เช่น งานก่อสร้างอาคารสำนักงาน โรงแรม รีสอร์ท
โรงพยาบาล อาคารที่พักอาศัย โรงเรียน หอพักนักศึกษา โรงงานอุตสาหกรรม งานถนน
งานสะพาน งานวางท่อและงานระบบบำบัดน้ำเสีย งานรางรถไฟ และงานสาธารณูปโภคอื่นๆ

รายได้ของบริษัทจะขึ้นอยู่กับประเภทและปริมาณงานที่บริษัทจัดหามาได้ในแต่ละช่วง
บริษัทมีนโยบายที่จะรับงานทั้งภาครัฐและภาคเอกชน
โดยจะพิจารณารับงานที่มีอัตราผลตอบแทนเหมาะสมและผู้ว่าจ้างมีฐานะการเงินที่มั่นคงเป็นหลัก
ส่วนการรับรู้รายได้
บริษัทจะรับรู้รายได้ตามอัตราส่วนของงานที่แล้วเสร็จซึ่งประเมินโดยวิศวกรของโครงการ
โดยปกติแล้ว การรับเหมางานของหน่วยงานภาครัฐจะมีระยะเวลาก่อสร้างประมาณ 2-3 ปี
ในขณะที่การก่อสร้างภาคเอกชนจะมีระยะเวลาก่อสร้าง 1-2 ปี

ในปี 2551 บริษัทมีรายได้รวมเท่ากับ 715.39 ล้านบาท เพิ่มขึ้น 8.19 ล้านบาท
หรือเพิ่มขึ้นร้อยละ 1.16 เมื่อเทียบกับปี 2550 โดยโครงสร้างรายได้ของปี 2551 ประมาณร้อยละ
99 มาจากรายได้จากการรับเหมาก่อสร้าง ซึ่งเปลี่ยนแปลงไปตามลักษณะงานที่บริษัทจัดหามาได้
โดยรายได้จากการรับเหมาก่อสร้างเพิ่มขึ้นจากปี 2550 เท่ากับ 3.58 ล้านบาท หรือเพิ่มขึ้นร้อยละ
0.51 ในปี 2551 บริษัทไม่มีรายได้จากการจัดหาและจำหน่ายวัสดุก่อสร้าง สำหรับรายได้อื่นๆ
มาจากดอกเบี้ยรับ รายได้จากลูกหนี้ชำระเงินล่าช้า รายได้จากการให้เช่าที่ดินรอการพัฒนา เป็นต้น

13.3.3 ค่าใช้จ่าย

ค่าใช้จ่ายของบริษัทประกอบด้วยต้นทุนในการรับเหมาก่อสร้าง ต้นทุนในการจัดหาและจำหน่ายวัสดุ
และ ค่าใช้จ่ายในการบริหาร ต้นทุนในการรับเหมาก่อสร้างประกอบด้วย ค่าวัสดุก่อสร้าง
ค่าจ้างเหมาช่วง และแรงงานที่ใช้ในการก่อสร้าง เป็นต้น

สำหรับปี 2551 และปี 2550 บริษัทมีค่าใช้จ่ายรวมเมื่อเทียบกับรายได้รวม ในสัดส่วนเท่ากับร้อยละ
100.15 และ97.68 ตามลำดับ โดยในปี 2551 บริษัทมีค่าใช้จ่ายรวมเท่ากับ 716.45 ล้านบาท
เพิ่มขึ้นจากปี 2550 จำนวน 25.67 ล้านบาท หรือเพิ่มขึ้น ร้อยละ 3.72 เนื่องจากในช่วงปลายปี
2550 ต่อเนื่องถึงกลางปี 2551 ราคาน้ำมันในตลาดโลกปรับตัวสูงขึ้นอย่างต่อเนื่อง
ส่งผลกระทบต่อราคาวัสดุก่อสร้าง เช่น ปูนซีเมนต์ และเหล็ก เป็นต้น
จะเห็นได้ว่าราคาเหล็กเส้นได้ปรับตัวเพิ่มขึ้นถึง 100% ทำให้ต้นทุนการก่อสร้างในปี 2551
เพิ่มขึ้นจากปี 2550 จำนวน 29.05 ล้านบาท ดังนั้น
บริษัทจึงลดความเสี่ยงด้านราคาวัสดุก่อสร้างด้วยการสั่งซื้อเหล็กเส้นไว้ใช้ในการก่อสร้างทั้งโครงการตั้งแต่ไตรมาสที่
2 ของปี 2551 ทำให้บริษัทมีค่าใช้จ่ายทางการเงินในปี 2551 จำนวน 5.34 ล้านบาท
เพิ่มขึ้นจากปี 2550 จำนวน 4.44 ล้านบาท หรือเพิ่มขึ้นอัตราร้อยละ 493.33
สำหรับค่าใช้จ่ายในการบริหารปี 2551 จำนวน 40.02 ล้านบาท ลดลงจากปี 2550 จำนวน 3.38
ล้านบาท หรือลดลงอัตราร้อยละ 7.77 เนื่องมาจากบริษัทตั้งสำรองหนี้สงสัยจะสูญลดลง

0.  13.3.4 กำไร(ขาดทุน)สุทธิ

บริษัทมีผลขาดทุนจากการดำเนินงานสุทธิสำหรับปีสิ้นสุดวันที่ 31 ธันวาคม 2551 เท่ากับ 6.40
ล้านบาท หรือ 0.89% ของรายได้รวม เมื่อเทียบกับงวดบัญชีสิ้นสุดวันที่ 31 ธันวาคม 2550
ซึ่งมีกำไรสุทธิเท่ากับ 10.70 ล้านบาท หรือ 1.51% ของรายได้รวม กำไรสุทธิลดลงจำนวน
17.10 ล้านบาท คิดเป็นร้อยละ 159.81 สาเหตุของการเปลี่ยนแปลงที่สำคัญดังนี้

1. ในปี 2551 บริษัทมีต้นทุนก่อสร้างจำนวน 676.43 ล้านบาท คิดเป็นอัตราร้อยละ 95.76
เมื่อเทียบกับรายได้หลักเพิ่มขึ้นจากปี 2550 ซึ่งมีต้นทุนก่อสร้างจำนวน 647.38 ล้านบาท
คิดเป็นอัตราร้อยละ 92.11 เมื่อเทียบกับรายได้หลัก ทำให้อัตรากำไรขั้นต้นในปี 2551
ลดลงร้อยละ 3.64 เมื่อเทียบกับปีที่ผ่านมา เป็นผลมาจากราคาวัสดุก่อสร้างที่ปรับตัวสูงขึ้น
ส่งผลกระทบต่อความสามารถในการทำกำไรของบริษัทโดยรวม

  2. บริษัทมีค่าใช้จ่ายทางการเงินเพิ่มขึ้นจาก 0.90 ล้านบาท ในปี 2550 เป็นจำนวน 5.34
  ล้านบาทในปี 2551 หรือ

เพิ่มขึ้น 4.44 ล้านบาท คิดเป็นอัตราเพิ่มขึ้นร้อยละ 493.33
สาเหตุมาจากความผันผวนและการเพิ่มสูงขึ้นของราคาเหล็กเส้น ดังนั้น บริษัท
จึงสั่งซื้อเหล็กไว้ใช้ในการก่อสร้างตั้งแต่ไตรมาสที่ 2 ของปี ทำให้ค่าใช้จ่ายทางการเงินสูงขึ้น

13.3.5 ฐานะทางการเงิน

ฐานะทางการเงินของบริษัทสำหรับปี 2551 เมื่อเทียบกับปี 2550 มีการเปลี่ยนแปลงที่สำคัญดังนี้

  1. การวิเคราะห์สินทรัพย์

บริษัทมีสินทรัพย์รวม ณ วันที่ 31 ธันวาคม 2551 จำนวน 511.75 ล้านบาท เพิ่มขึ้นจากปี 2550
จำนวน 199.11 ล้านบาท หรือเพิ่มขึ้นร้อยละ 63.69 เมื่อเปรียบเทียบกับสินทรัพย์รวมจำนวน
312.63 ล้านบาท ณ วันสิ้นปี 2550

ในปี 2551 บริษัทมีสินทรัพย์หมุนเวียนจำนวน 382.10 ล้านบาท หรือคิดเป็นร้อยละ 74.67
ของสินทรัพย์รวมรายการที่สำคัญคือ

1.1. เงินลงทุนชั่วคราว จำนวน 5.06 ล้านบาท
เนื่องจากบริษัทได้ลงทุนซื้อหลักทรัพย์ที่มีการซื้อขายในตลาดหลัก-ทรัพย์แห่งประเทศไทย
โดยจัดประเภทเป็นหลักทรัพย์เพื่อค้า ในราคาทุน 5.40 ล้านบาท

1.2. ลูกหนี้การค้า และมูลค่างานที่เสร็จยังไม่ได้เรียกเก็บ-สุทธิ รวมเท่ากับ 256.06 ล้านบาท
หรือร้อยละ 67.01 ของสินทรัพย์หมุนเวียน โดยแบ่งเป็นลูกหนี้การค้า จำนวน 140.57 ล้านบาท
และมูลค่างานที่เสร็จยังไม่ได้เรียกเก็บ-สุทธิ จำนวน 115.49 ล้านบาท
ซึ่งมีจำนวนเพิ่มขึ้นจากปีก่อน จำนวน 161.38 ล้านบาท หรือเพิ่มขึ้นร้อยละ 170.45
เนื่องจากในช่วงปี 2551 บริษัทได้รับงานโครงการขนาดใหญ่ และมีระยะเวลาก่อสร้างประมาณ 1
ปี ทำให้มูลค่างานที่ส่งมอบในแต่ละงวดมีมูลค่าสูง
รวมถึงมูลค่างานที่เสร็จแต่ยังไม่ได้เรียกเก็บสูงตามไปด้วยเช่นกัน สำหรับลูกหนี้การค้าจำนวน
140.57 ล้านบาทในปี 2551 นั้น เป็นรายการลูกหนี้ที่มีอายุไม่เกิน 3 เดือนจำนวน 94.42%

1.3. ลูกหนี้เงินประกันผลงาน-สุทธิ จำนวน 32.94 ล้านบาท ลดลงจากปี 2550 จำนวน 21.45
ล้านบาท หรือลดลงร้อยละ 39.44
เนื่องจากบริษัทได้รับเงินประกันผลงานคืนจากผู้ว่าจ้างสำหรับโครงการที่แล้วเสร็จในปี 2551
ซึ่งถูกผู้ว่าจ้างหักเงินประกันผลงานไว้ในอัตราร้อยละ 5 ถึงร้อยละ 10 ของจำนวนเงินที่เรียกเก็บ
ทั้งนี้ บริษัทได้วางหนังสือค้ำประกันของธนาคารพาณิชย์แทน
โดยหนังสือค้ำประกันมีมูลค่าเท่ากับจำนวนเงินประกันผลงานที่ได้รับคืน

1.4. งานระหว่างทำจำนวน 33.83 ล้านบาท เพิ่มขึ้นจากปี 2550 จำนวน 31.41 ล้านบาท
เนื่องจากโครงการที่อยู่ระหว่างการก่อสร้างเป็นโครงการขนาดใหญ่ อาทิเช่น
โครงการก่อสร้างหลังคาคลุมลานกองถ่านและฐานรองเครื่องจักร
ของการไฟฟ้าฝ่ายผลิตแห่งประเทศไทย โครงการก่อสร้างอาคารพักอาศัยวินด์ รัชโยธิน 37 ชั้น
เป็นต้น ทำให้งานระหว่างทำเพิ่มขึ้นจากปีก่อน

1.5. ภาษีเงินได้นิติบุคคลหัก ณ ที่จ่าย และสินทรัพย์หมุนเวียนอื่น จำนวน 33.77 ล้านบาท
ลดลงจากปี 2550 จำนวน 22.73 ล้านบาท หรือลดลงร้อยละ 40.23
เนื่องจากบริษัทได้รับคืนภาษีเงินได้นิติบุคคลหัก ณ ที่จ่ายของปีก่อนจากกรมสรรพากร

1.6 สินทรัพย์ไม่หมุนเวียนเพิ่มขึ้นจำนวน 73.25 ล้านบาท เมื่อเทียบกับปีก่อน เป็นผลมาจากในปี
2551 บริษัทลงทุนซื้อที่ดิน เขตบางรัก กรุงเทพมหานคร เพื่อรอการพัฒนา จำนวน 65.70 ล้านบาท
บริษัทให้เช่าที่ดินดังกล่าว มีรายได้ต่อปี 1.00 ล้านบาท
นอกจากนี้บริษัทได้นำที่ดินจดจำนองเพื่อเป็นหลักประกันเงินกู้กับสถาบันการเงิน วงเงิน 40 ล้านบาท
และในปี 2551 บริษัทได้นำหลักทรัพย์เผื่อขายซึ่งมีมูลค่ายุติธรรม เป็นจำนวนเงิน 7.40 ล้านบาท
จดจำนองเพื่อเป็นหลักประกันเงินกู้ยืมระยะยาวกับธนาคารพาณิชย์ในประเทศแห่งหนึ่ง วงเงิน 6.70
ล้านบาท

  2. การวิเคราะห์หนี้สิน

ณ วันสิ้นปี 2551 บริษัทมีหนี้สินหมุนเวียนรวม 352.62 ล้านบาท เพิ่มขึ้นจากปี 2550 จำนวน
221.91 ล้านบาท หรือร้อยละ 169.77 ดังนี้

2.1 เงินเบิกเกินบัญชีและเงินกู้ยืมระยะสั้นจากสถาบันการเงิน เพิ่มขึ้นจากปีก่อนทั้งจำนวน 125.01
ล้านบาท เนื่องจากบริษัทได้รับงานโครงการขนาดใหญ่และมีระยะการก่อสร้างค่อนข้างสั้น
จึงมีความจำเป็นต้องใช้เงินทุนหมุนเวียนจำนวนมาก
บริษัทได้ขอสินเชื่อประเภทโครงการจากธนาคารพาณิชย์ เพื่อเสริมสภาพคล่องทางการเงิน

2.2. เจ้าหนี้การค้าจำนวน 115.76 ล้านบาท เพิ่มขึ้นจำนวน 72.11 ล้านบาท หรือเพิ่มขึ้นร้อยละ
165.20 และต้นทุนที่ยังไม่ถึงกำหนดชำระเพิ่มขึ้น 48.56 ล้านบาท หรือเพิ่มขึ้นร้อยละ 640.63

2.3. เจ้าหนี้เงินประกันผลงานลดลง 16.43 ล้านบาท หรือลดลงร้อยละ 49.35
เนื่องจากบริษัทได้คืนเงินประกันผลงานแก่ผู้รับเหมาช่วงที่ได้ปฏิบัติตามสัญญาและครบกำหนดการค้ำประกันสำหรับโครงการที่แล้วเสร็จ
ซึ่งเงินประกันผลงานดังกล่าวบริษัท จะหักไว้ในอัตราร้อยละ 5 ถึงร้อยละ 10
ของจำนวนเงินค่าผลงานที่จ่ายชำระ

2.4. เงินรับล่วงหน้าจากค่าก่อสร้างลดลง 14.95 ล้านบาท หรือลดลงร้อยละ 43.15 เมื่อเทียบปี
2550 เนื่องจากบริษัท ทยอยคืนเงินรับล่วงหน้าเป็นงวด ๆ
ตามมูลค่างานที่ส่งมอบและตามเงื่อนไขสัญญาว่าจ้าง

3. การวิเคราะห์ส่วนของผู้ถือหุ้น

บริษัทมีส่วนของผู้ถือหุ้น ณ วันสิ้นปี 2551 เท่ากับ 158.34 ล้านบาท ลดลงจำนวน 23.05 ล้านบาท
หรือร้อยละ 12.71 เมื่อเทียบกับส่วนของผู้ถือหุ้น ณ วันสิ้นปี 2550
เนื่องจากบริษัทมีผลขาดทุนสุทธิประจำปี 2551 จำนวน 6.40 ล้านบาท
และมีผลขาดทุนที่ยังไม่เกิดขึ้นของเงินลงทุนในหลักทรัพย์เผื่อขาย จำนวน 19.63 ล้านบาท
ทำให้มีผลขาดทุนสะสมจำนวน 31.15 ล้านบาท

และเมื่อวันที่ 19 พฤศจิกายน 2551 บริษัทได้จดทะเบียนเปลี่ยนแปลงทุนจดทะเบียนจากเดิม 125
ล้านบาท เป็น 400 ล้านบาท โดยการออกหุ้นสามัญใหม่จำนวน 275 ล้านหุ้น มูลค่าที่ตราไว้หุ้นละ 1
บาท เพื่อรองรับการขยายตัวทางธุรกิจและเพื่อเสริมสภาพคล่องให้แก่บริษัท

4. การวิเคราะห์กระแสเงินสด

งบกระแสเงินสดแสดงกระแสเงินสดที่เปลี่ยนแปลงจากกิจกรรมดำเนินงาน
กิจกรรมการลงทุนและกิจกรรมการจัดหาเงิน ณ วันสิ้นปีบัญชี
และแสดงเงินสดและรายการเทียบเท่าเงินสดคงเหลือ ณ วันที่ 31 ธันวาคม 2551 เป็นจำนวน
20.44 ล้านบาท ซึ่งลดลงจากปีก่อนจำนวน 27.82 ล้านบาท ดังนี้

4.1. กระแสเงินสดสุทธิใช้ไปในกิจกรรมดำเนินงาน จำนวน 120.27 ล้านบาท
มาจากบริษัทลงทุนซื้อที่ดินเพื่อรอการพัฒนา จำนวน 65.70 ล้านบาท
โดยโอนมาจากเงินมัดจำที่จ่ายในปี 2550 จำนวนเงิน 6 ล้านบาท และส่วนที่เหลือจ่ายชำระในปี
2551 จำนวน 59.70 ล้านบาท นอกจากนี้ลูกหนี้การค้าเพิ่มขึ้นจากปีก่อน
โดยระยะเวลาการเก็บหนี้นานขึ้นกว่าปี 2550
ทำให้กระแสเงินสดที่ใช้ไปในกิจกรรมดำเนินงานสูงกว่าปีก่อน

4.2. กระแสเงินสดสุทธิใช้ไปในกิจกรรมลงทุน จำนวน 31.92 ล้านบาท
มาจากบริษัทได้จ่ายเงินเพื่อซื้อหุ้นสามัญที่จดทะเบียนในตลาดหลักทรัพย์แห่งประเทศไทย
และซื้อหุ้นสามัญในบริษัทหลักทรัพย์จัดการกองทุนแห่งหนึ่ง เป็นจำนวนเงินรวม 7.40 ล้านบาท
ซื้อเครื่องจักรและอุปกรณ์ก่อสร้างเพื่อใช้ในโครงการใหม่เพิ่มขึ้น จำนวน 25.09 ล้านบาท

4.3. กระแสเงินสดสุทธิได้มาจากกิจกรรมการจัดหาเงินจำนวน 124.37 ล้านบาท
มาจากการกู้ยืมเงินทั้งระยะสั้นและระยะยาวจากธนาคารพาณิชย์และสถาบันการเงิน จำนวน
130.16 ล้านบาท โดยในปี 2551 บริษัทจ่ายดอกเบี้ยจำนวน 5.32 ล้านบาท
และจ่ายชำระหนี้สินภายใต้สัญญาเช่าทางการเงินในระหว่างปี

5. การวิเคราะห์อัตราส่วนทางการเงินที่สำคัญ

ในปี 2551 บริษัทมีผลขาดทุนสุทธิจากการดำเนินงานส่งผลให้บริษัทมีอัตราส่วนทางการเงินที่สำคัญ
ดังนี้

5.1. อัตราส่วนสภาพคล่อง ในปี 2551 เท่ากับ 1.08 ซึ่งลดลงจากปี 2550
เป็นผลมาจากบริษัทเรียกเก็บเงินจากผู้ว่าจ้างช้ากว่าปี 2550 มีระยะเวลาการเก็บหนี้เฉลี่ย 44 วัน
ทำให้สภาพคล่องของบริษัทลดลงจากปีก่อน
แต่บริษัทได้เสริมสภาพคล่องด้วยการกู้ยืมเงินจากธนาคารพาณิชย์และสถาบันการเงิน

5.2. อัตราส่วนการชำระหนี้ ในปี 2551 มีอัตราส่วนที่เพิ่มขึ้นจากปี 2550
อันเนื่องมาจากบริษัทได้รับงานโครงการขนาดใหญ่และมีระยะเวลาการก่อสร้างสั้น
ทำให้บริษัทต้องจ้างเหมาแรงงานจำนวนมาก เพื่อให้งานก่อสร้างแล้วเสร็จตามแผนงาน
จึงมีระยะเวลาการชำระหนี้เร็วขึ้นกว่าปี 2550

5.3. อัตราส่วนแสดงความสามารถในการทำกำไร ในปี 2551 มีอัตราส่วนที่ลดลงจากปี 2550
มาจากบริษัทมีผลขาดทุนจากการดำเนินงาน อันเนื่องมาจากบริษัทมีต้นทุนค่าก่อสร้างสูงกว่าปีก่อน
เป็นผลมาจากการปรับตัวของค่าวัสดุก่อสร้าง ซึ่งมีผลกระทบต่อความสามารถในการทำกำไรโดยรวม

5.4. อัตราส่วนแสดงแสดงประสิทธิภาพในการดำเนินงาน ในปี 2551 มีอัตราที่ลดลงจากปี 2550
เนื่องจากบริษัทยังไม่ได้เริ่มดำเนินการพัฒนาที่ดิน ปัจจุบันบริษัทได้ให้บุคคลภายนอกเช่าที่ดินดังกล่าว

ปัจจัยและอิทธิพลหลักที่อาจมีผลต่อการดำเนินงานหรือฐานะการเงินในอนาคต

ปัจจัยทางด้านภาวะอุตสาหกรรม

เนื่องจากธุรกิจรับเหมาก่อสร้างเป็นธุรกิจการให้บริการประเภทหนึ่ง ดังนั้น
ปัจจัยที่มีอิทธิพลต่อการดำเนินงานของบริษัท ในอนาคต คือ
ความต้องการใช้บริการของลูกค้าหรือผู้รับบริการ
ซึ่งขึ้นอยู่กับนโยบายการลงทุนของภาครัฐและภาคเอกชนที่เป็นตัวกำหนดปริมาณงานก่อสร้าง
อย่างไรก็ดี ปัจจัยสำคัญในการดำเนินธุรกิจของบริษัทนั้น
ขึ้นอยู่กับความสามารถของกรรมการและผู้บริหารในการจัดหางานก่อสร้างใหม่ๆให้กับบริษัท
ซึ่งปริมาณงานและมูลค่าโครงการก่อสร้างที่บริษัทรับก่อสร้างนั้น
ต้องสัมพันธ์กับเงินทุนหมุนเวียนที่บริษัทสามารถจัดหาได้ ซึ่งแหล่งเงินทุนหลักของบริษัท คือ
เงินทุนของบริษัทและเงินกู้ยืมจากธนาคารพาณิชย์และสถาบันการเงิน
นอกจากนี้บริษัทยังต้องควบคุมต้นทุนในการรับเหมาก่อสร้าง เช่น ค่าวัสดุก่อสร้าง ค่าขนส่ง ค่าแรง
และค่าใช้จ่ายในการบริหาร รวมทั้งดอกเบี้ยจ่ายให้อยู่ในระดับที่เหมาะสมด้วย

การเปลี่ยนแปลงของกลุ่มผู้ถือหุ้นรายใหญ่

ถึงแม้ว่าบริษัทได้จัดตั้งขึ้นตั้งแต่ปี 2532
ซึ่งต่อมาภายหลังบริษัทได้มีการเปลี่ยนแปลงกลุ่มของผู้ถือหุ้นรายใหญ่โดยกลุ่มนาง นภารัตน์
สิหนาทกถากุล ได้เข้ามาเป็นผู้ถือหุ้นใหญ่ พร้อมทั้งมีการเปลี่ยนผู้บริหารและนโยบายในการบริหาร
และรับงานก่อสร้างตั้งแต่ปี 2543
บริษัทมีนโยบายที่ไม่มุ่งเน้นรับเหมาก่อสร้างในภาคอุตสาหกรรมใดอุตสาหกรรมหนึ่งเป็นการเฉพาะทำให้บริษัทมีสัดส่วนรายได้ที่ไม่สม่ำเสมอในช่วงที่ผ่านมา
อย่างไรก็ตาม บริษัทมีแผนการที่จะเข้าร่วมประกวดราคาหรือรับเหมาก่อสร้างงานของภาคเอกชน
จำนวนหนึ่ง ซึ่งบริษัทได้พิจารณาแล้วเห็นว่าผู้ว่าจ้างมีความสามารถในการชำระที่ดี
และบริษัทได้อัตราผลกำไรที่เหมาะสม ประกอบกับบริษัทมีความสามารถในการก่อสร้าง
และมีความเป็นไปได้ที่บริษัทอาจจะได้รับการว่าจ้าง ทั้งนี้
เนื่องจากการที่วิศวกรของบริษัทมีความชำนาญงานก่อสร้างในงานต่างๆ ดังกล่าวเหล่านี้เป็นอย่างดี
ผู้บริหารและวิศวกรของบริษัทเองก็ได้มีการให้คำแนะนำในเรื่องของการออกแบบ
การหาแหล่งเงินทุน
การใช้วัสดุก่อสร้างและเทคนิคการก่อสร้างที่สามารถทำให้ประหยัดต้นทุนในการก่อสร้าง
พร้อมทั้งสามารถทำให้งานมีคุณภาพเป็นที่ยอมรับและได้รับความไว้วางใจกับโครงการต่างๆ
เหล่านี้บางแห่งไว้แล้ว

การเปิดเผยข้อมูลเกี่ยวกับค่าตอบแทนของผู้สอบบัญชี

ค่าตอบแทนของผู้สอบบัญชี

1. ค่าตอบแทนจากการสอบบัญชี (Audit Fee)

  บริษัทและบริษัทย่อยจ่าย ค่าตอบแทนการสอบบัญชี ให้แก่

-   ผู้สอบบัญชีของบริษัท ในรอบปีบัญชีที่ผ่านมามีจำนวนเงินรวม 0 บาท

-   สำนักงานสอบบัญชีที่ผู้สอบบัญชีสังกัด
    บุคคลหรือกิจการที่เกี่ยวข้องกับผู้สอบบัญชีและสำนักงานสอบบัญชีที่ผู้สอบบัญชีสังกัด
    ในรอบปีบัญชีที่ผ่านมามีจำนวนเงินรวม 390,000.- บาท

    2.  ค่าบริการอื่น (Non-Audit Fee)

  บริษัทและบริษัทย่อยจ่ายค่าตอบแทนของงานบริการอื่น ซึ่งได้แก่ ไม่มี ให้แก่

  - ผู้สอบบัญชีของบริษัท ในรอบปีบัญชีที่ผ่านมามีจำนวนเงินรวม 0
  บาทและจะต้องจ่ายในอนาคตอันเกิดจากการตกลงที่ยังให้บริการไม่แล้วเสร็จในรอบปีบัญชีที่ผ่านมา
  มีจำนวนเงินรวม 0 บาท

  - สำนักงานสอบบัญชีที่ผู้สอบบัญชีสังกัด
  บุคคลหรือกิจการที่เกี่ยวข้องกับผู้สอบบัญชีและสำนักงานสอบบัญชีดังกล่าว
  ในรอบปีบัญชีที่ผ่านมามีจำนวนเงินรวม 0 บาท
  และจะต้องจ่ายในอนาคตอันเกิดจากการตกลงที่ยังให้บริการไม่แล้วเสร็จในรอบปีบัญชีที่ผ่านมามีจำนวนเงินรวม
  0 บาท